สอบถามทีครับ ระหว่างหลั่งนอกกับไม่หลั่งอันไหนโอกาสท้องมากกว่าหรอกันครับ เมื่อกลางเดือนผมได้มีอะไรกับแฟนแล้วไม่หลั่งแล้วแฟนกินยาคุม yasmin ไป 8 เม็ด(ไม่ได้กินในช่วง1-5วันของการมีประจำเดือน)ก่อนมีเพศสัมพันธ์ แล้วแฟนผมกินยาคุมหมดแผงแล้วประมาณกี่วันประจำเดือนจะมาหรอครับ
สวัสดีค่ะ หากมีการสอดใส่อวัยวะเพศเข้าสู่ช่องคลอด แต่ยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ยกเว้นหากก่อนหน้านั้นไม่นาน ฝ่ายชายได้มีการหลั่งน้ำอสุจิออกไปก่อนแล้ว เช่น จากการช่วยตัวเอง อสุจิก็อาจมีค้างอยู่ในท่อปัสสาวะได้ และเมื่อมีการสอดใส่อวัยวะเพศเข้าช่องคลอด อสุจิก็อาจออกมา และทำให้มีโอกาสตั้งครรภ์ได้ แต่ก็ถือว่ามีโอกาสน้อย เพราะปริมาณอสุจิที่มีไม่มากค่ะส่วนในกรณีที่ใช้วิธีการหลั่งนอก ย่อมมีโอกาสตั้งครรภ์ได้มากกว่าการที่ไม่มีการหลั่งเกิดขึ้น โดยจะมีโอกาสตั้งครรภ์ได้ประมาณ 4%-22% ค่ะสำหรับยาคุมกำเนิด หากได้ทานไป 8 วัน แล้วจึงมีเพศสัมพันธ์ ยาคุมก็จะช่วยป้องกันการตั้งครรภ์ได้แล้วค่ะ ดังนั้น โอกาสในการตั้งครรภ์ก็ถือว่ามีน้อยมากส่วนประจำเดือนนั้น ก็จะมาเมื่ออยู่ในช่วงเว้นระยะ 7 วันของการทานยาคุมค่ะ คือหากเป็นยาคุมชนิด 21 เม็ด เมื่อทานครบ 21 เม็ดแล้ว ก็ให้เว้นระยะไป 7 วัน ก่อนที่จะเริ่มทานยาคุมแผงใหม่ ซึ่งในช่วงที่เว้นระยะไป 7 วันนั้น ก็จะมีประจำเดือนมา โดยมักจะเริ่มมาเมื่อเว้นไปได้ 2-4 วันค่ะ